open-index/open-wikipedia-markdown huggingface dataset:
Robert L. Carroll

**Robert «Bob» Lynn Carroll** (født 5. mai 1938 i Kalamazoo i Michigan i USA, død 8. april 2020 i Westmount i Quebec i Canada) var en amerikansk–kanadisk virveldyrpaleontolog. Hans forskning fokuserte på paleozoiske og mesozoiske amfibier og reptiler.

hamn døde 8. april 2020 i Westmount i Quebec i Canada av covid-19, i en alder av  81 år.

## Verker
* 1988: *Vertebrate Paleontology and Evolution.* W. H. Freeman and Co., New York. (*Paläontologie und Evolution der Wirbeltiere*, Thieme, Stuttgart 1993, ISBN 3-13-774401-6)
* 1989: *Paleontology: The Record of Life.* John Wiley and Sons, New York (mit C. Stearn)
* 1997: *Patterns and Processes of Vertebrate Evolution.* Cambridge University Press, Cambridge.
* 1998: *Lepospondyli.* In: P. Wellnhofer (Hrsg.): *Encyclopedia of Paleoherpetology.* Dr. Friedrich Pfeil, München. (mit K.A. Bossy, A.C. Milner, S.M. Andrews, und C.F Wellstead)
* 2000: *Amphibian Biology, Volume 4: Paleontology. The Evolutionary History of Amphibians.* Surrey Beatty & Sons (als Herausgeber mit Harold Heatwole)

## Referanser
Wanderley Mariz

**Vigolvino Wanderley Mariz** (født 2. november 1940 i Caicó i Rio Grande do Norte i Brasil, død 2. juni 2020 i Natal i Rio Grande do Norte) var en brasiliansk politiker og advokat. Man var medlem av det brasilianske deputertkammer fra 1975 til 1987. Han var medlem av Partido Democrático Social.

Han døde 2. juli 2020 i Natal av covid-19, i en alder av 79 år.

## Referanser
Musikkåret 1361

**Musikkåret 1361** er en oversikt over hendelser, fødte og avdøde musikkpersonligheter i 1361.
__NOTOC__

## Dødsfall

## Se også
*Musikk i middelalderen

## Referanser
Giro di Lombardia 1969

**Giro di Lombardia 1969** var et sykkelritt som ble arrangert i regionen Lombardia i Italia i 1969.

## Resultater

## Referanser
Ulrich Friedrich Løvendal

**Ulrich Friedrich friherre av Løvendal** (født 22. juli 1694, død 12. jul 1754) var en tysk kammerherre, barnebarn til Ulrik Frederik Gyldenløve. 

Han var eldste sønn av Waldemar Løvendal og Dorothea Margrethe Brockdorff (1672–1706). I årene 1712–14 var han i Paris, i 1714 ble han kammerherre. 1715–16 fulgte han kurprins Friedrich August på reise til Frankrike og Italia, senere til Wien. Kom i 1718 i unåde ved hoffet og flyktet senere på grunn av skandaler og gjeld til Frankrike. Vendte tilbake til Dresden, men ble på grunn av lettsindig levevis ble han satt i fangenskap i 6 år, hvorav de 5 på festningen Königstein. 

Ved farens død i 1740 oppholdt han seg i Reval hos broren Waldemar, som han fulgte til Paris. Her konverterte han til katolisismen, og ble i 1746 abbé de la cour Dieu og generalvikar hos biskoppen av Orleans, 1753 dekan for kollegiatkirken Sankt Marcel i Paris. Her døde han året etter.  

I 1720 hadde han giftet seg med Wilhelmine Ferdinanda Elisabeth von Creutzen (d. 1727). De fikk datteren Wilhelmine Ferdinanda baronesse Løvendal (1727–1766).

## Referanser
Félix de Almeida Mendonça

**Félix de Almeida Mendonça** (født 23. mars 1928 i Conceição do Almeida i Bahia i Brasil, død 26. juni 2020 i Salvador i Bahia), bedre kjent som bare **Félix Mendonça**, var en brasiliansk politiker og ingeniør.

Fra 1963 til 1966 var han borgermester i Itabuna. Han var medlem av deputertkammeret i Brasil for Partido Democrático Trabalhista, fra 1983 til 1987 og igjen fra 1991 til 2011.

Den 26. juni 2020 døde Mendonça i Salvador i Bahia i en alder av 92 år av covid-19.

## Referanser
Raj Mohan Vohra

**Raj Mohan Vohra** (født 7. mai 1932 i Shimla i den delen av Punjab som senere ble Himachal Pradesh i Britisk India, død 14. juni 2020 i New Delhi) var en generalløytnant i Indian Army.

Han ble hedret med Maha Vir Chakra for sitt lederskap i slaget ved Basantar under den indisk-pakistanske krig i 1971.

Generalløytnant Vohra døde 14. juni 2020 av covid-19 i en alder av  88 år.

## Referanser
Gwenaël Berthet

**Gwenaël Berthet** (født 4. august 1970 i Vannes) er en fransk tidligere seiler, som er gift med den norske seileren Ida Kathrine Berthet.

Han deltok under Sommer-OL 1996, der han endte på en 6.-plass i 470-klassen med sin bror Jean-François Berthet.

## Referanser


## Eksterne lenker
*
Nicolay Plesner

**Nicolay Knudsen Plesner** (født 1774 i Solum, død 1842 i Skien), også skrevet *Nicolai Plesner*, var en norsk grosserer og skipsreder i Skien. Han var Knud Ibsens onkel og forlover da Knud giftet seg med Marichen Altenburg. Knud Ibsen lærte handelsfaget som handelsbetjent og fullmektig i Plesners forretning. Plesner drev blant annet rederivirksomhet sammen med svogeren Ole Paus.

## Referanser
Musikkåret 1376

**Musikkåret 1376** er en oversikt over hendelser, fødte og avdøde musikkpersonligheter i 1376.
__NOTOC__

## Fødsler


Fil:Oswald_von_Wolkenstein_2.jpg|Oswald von Wolkenstein(1376-1377 – 1445)


## Referanser
Musikkåret 1385

**Musikkåret 1385** er en oversikt over hendelser, fødte og avdøde musikkpersonligheter i 1385.
__NOTOC__

## Fødsler

## Referanser
Musikkåret 1420

**Musikkåret 1420** er en oversikt over hendelser, fødte og avdøde musikkpersonligheter i 1420.

## Dødsfall

## Se også
*Musikk i renessansen

## Referanser
Eggkamp

**Eggkamp** eller **eggkakking** er en lek som går ut på at to personer holder hvert sitt egg, og forsøker å knuse motstanderens egg med sitt eget. Leken er kjent over store deler av verden; i mange land forbundet med feiring av påsken eller av våren, da hønene igjen begynner å legge egg.

## Utbredelse

### Norge
Leken var kjent i Skien på 1800-tallet. Å delta i eggkamp ble kalt «å kampe». Blant de som ofte deltok i denne aktiviteten var Henrik Ibsens far Knud Ibsen og hans barndomsvenner, som beskrev dette som noe de gjorde om våren tidlig på 1800-tallet. Aktiviteten er også beskrevet av folk som vokste opp i Skien femti år etter Knud Ibsen, rundt midten av århundret.

Den norske litteraturviteren og ibsenforskeren Jørgen Haave har i sin bok *[[Familien Ibsen]]* fra 2017 gjengitt beskrivelsen av leken slik:Eggkamp «foregikk når en guttegjeng hadde samlet seg ved deres vanlige møtested i krysset mellom Skistrædet og Torggaden, det vil si ved det sydligste hjørnet av dagens Landmannstorg. Det var en merkelig samlingsplass i og med at kloakken rant åpen forbi akkurat der, men det brydde dem tydeligvis ikke. Noen av byguttene ropte skjellsord og hånlige bemerkninger etter byoriginaler, bønder og andre fattigfolk. To av guttene sto mot hverandre med hvert sitt egg i hånden. Spillet gikk da ut på at de slo eggene mot hverandre til taperens egg knuste. Som premie fikk den heldige vinneren sluke motpartens knuste egg rått».

### Sverige
I Sverige er leken kjent som *äggpickning*.

### Storbritannia og USA
På engelsk kalles leken *egg tapping*.

### Tyskland
På tysk kalles leken *Ostereititschen*, som betyr «påskeeggkakking» – fordi den tradisjonelt har blitt lekt i forbindelse med påsken – eller *Eierschlagen*.

### Verden for øvrig
Ifølge en bok som kom ut på norsk i 1984, er leken kjent fra Syria, Afghanistan og deler av Sovjetunionen.

## Referanser
Skinneffekt

**Skinneffekt** eller **hudeffekt** er en effekt som oppstår når høyfrekvent vekselstrøm blir sendt gjennom en elektrisk leder. Den fører til at det meste av strømmen går gjennom overflaten til lederen, mens midten av lederen forblit ubrukt. Effekten forårsakes av selvinduksjon som hindrer strømmen i å gå inn i lederen. På grunn av skinneffekten øker motstanden i en leder med frekvensen. Dette må en ta hensyn til ved dimensjonering av lederen. En må også sørge for at overflaten til det en lager lederen av er godt ledende, siden det ikke spiller noen rolle for de ledende egenskapene til lederen om den blir laget kompakt eller hul. Dybden av det strømførende laget, skinndybden, avtar omvendt proporsjonalt med kvadratroten av frekvensen. Ved en frekvens på 10 kHz er skinndybden for aluminium og kopper ca. 1&nbsp;mm, for jern ca. 0,1&nbsp;mm.

Effekten er uten betydning for vekselstrøm i vanlige husinstallasjoner (50&nbsp;Hz), men kan spille en rolle ved denne lave frekvensen ved overføring av store effekter over lange avstander. Ved radiofrekvenser og frekvenser som blir brukt i fjernsyn og i radar, spiller skinneffekten en stor rolle.

## Referanser
Tony Finau

**Milton Pouha «Tony» Finau** (født 14. september 1989 i Salt Lake City i Utah) er en amerikansk profesjonell golfspiller på PGA-touren.

27. mars 2016 vant han sin første PGA-tourseier under Puerto Rico Open, etter omspill mot landsmannen Steve Marino.

## Referanser


## Eksterne lenker
*
Gary Woodland

**Gary Woodland** (født 21. mai 1984 i Topeka i Kansas) er en amerikansk profesjonell golfspiller, som har én Major-tittel (US Open 2019) og tre andre seire på PGA-touren, samt én seier på Europatouren.

20. mars 2011 vant han sin første PGA-tourseier under Transitions Championship, ett slag foran landsmannen Webb Simpson.

## Referanser


## Eksterne lenker
*
Čárajávrrit (vestre)

**Čárajávrrit (vestre)** (nordsamisk: *Čárajávrrit*, enaresamisk: *Čaarâjäävrih*, skoltesamisk: *Caarajäu'rr*) er en innsjø i Utsjok kommune i landskapet Lappland i Finland. Den er den vestre og minste av to innsjøer med felles navn (*jávrrit* er flertall av *jávre*). Innsjøen ligger 255,1 meter over havet og er knyttet til den østre innsjøen gjennom ei 45 meter lang elv. Čárajávrrit ligger innenfor Kaldoaivi ødemarksområde.

## Referanser
Abraham Ancer

**Abraham Ancer** (født 27. februar 1991 i McAllen i Texas) er en amerikansk-meksikansk profesjonell golfspiller på PGA-touren, som har én seier på Australasiatouren; da han som første meksikaner vant Australian Open i 2018.

Under Sommer-OL 2020 i Tokyo som ble arrangert i 2021 ble han nummer 14.

## Referanser


## Eksterne lenker
*
Alle utlendinger har lukka gardiner

***Alle utlendinger har lukka gardiner*** er en norsk film fra 2020 basert på Maria Navarro Skarangers roman med samme navn. Den er regissert av Ingvild Søderlind og har Karen Øye i hovedrollen som «Mariana». Filmen hadde premiere 6. mars, rett før Norge stengte ned som følge av corona-pandemien. Som følge av dette ble filmen lansert til video on demand  en måned etter premieren.

## Mottagelse
Filmen fikk terningkast fem i VG, mens den fikk terningkast fire i Dagbladet og hos Filmpolitiet.

## Priser og nominasjoner
Filmen ble nominert i seks klasser under Amandaprisen 2020:
* Beste kvinnelige birolle ved Yngvild Støen Grotmol 
* Beste mannlige birolle ved Jonatan Rodriguez 
* Beste lyddesign ved 
* Beste produksjonsdesign/scenografi ved 
* Beste kostyme ved 
* Folkets Amanda

## Referanser


## Eksterne lenker
*
Shane Lowry

**Shane Lowry** (født 1987) er en irsk golfspiller som spiller på Europatouren og den amerikanske PGA-touren.

9. august 2015 vant han sin første PGA-tourseier og den tredje på Europatouren under WGC Invitational, to slag foran amerikanske Bubba Watson.

Det tok fire år før Lowrys neste Europatourseier under Rolex-serieturneringen Abu Dhabi Golf Championship i 2019.

Syv måneder senere tok han sin første Major-tittel under The Open 2019, seks slag foran engelskmannen Tommy Fleetwood.

## Referanser


## Eksterne lenker
*
Kristen Aanstad

**Kristen Samuelson Aanstad** (1746–1832) var en norsk snekker, rosemaler og bygdekunstner som levde og virket i Ål i Hallingdal. Han er kjent for dekorerte interiører og for bruksgjenstander som kister, skap, boller.

Han var født på Fåberg i Gudbrandsdalen, og kom i tjueårsalderen til Hallingdal, kan hende etter initiativ fra lensmann Torkjell Villand som ville ha Kristen til å gjøre innredningsarbeider. På Tingstugu som Torkjell bygde i 1764, malte han naive bibelscener og rokkokobilder med underlige mytologiske figurer. Kristen giftet seg omkring 1780 med Birgit Jakopsdatter Rue, enka etter Torkjell.

På Hol bygdemuseum finnes kårstua fra Raunsgard som er rosemalt av Kristen. På Hallingdal Folkemuseum finnes Rudningsstugu og Kolsrudstugu som han har dekorert. Tingstugu fra Leksvoll, som han snekret møbler til, står på Ål Bygdamuseum.

Hans rosemaling var symmetrisk, og dominert av fargene rødt-hvitt-blått. Et havfruemotiv som Kristen malte på et fat som nå finnes på Hallingdal Folkemuseum, ble i 1981 brukt som motiv på et norsk frimerke i en serie med temaet norsk folkekunst.
## Referanser
Mahendra Yadav

**Mahendra Yadav** (død 5. juli 2020 i New Delhi) var en indisk politiker fra Kongresspartiet. Han var MLA fra Delhis valgdistrikt Palam i 1998. Han ble domfelt i en sak mot de som forgrep seg under antisikh-opptøyene i 1984 til ti års fengsel.

Han døde 5. juli 2020 av COVID-19, etter å ha blitt testet positiv for viruset 26. juni 2020.

## Referanser
Nick Cordero

**Nick Cordero** (født 17. september 1978 i Hamilton i Ontario i Canada, død 5. juli 2020 i Los Angeles i USA) var en kanadisk skuespiller. Han opptrådte i teaterstykker på Broadway og i filmer.

## Liv og virke
Nick Cordero vokste opp i Hamilton i Ontario og studerte ved Ryerson University i Toronto i to år før han sluttet for å spille i bandet Lovemethod.
 
I 2014 spilte han rollen som Cheech i *[[Bullets Over Broadway]]*, en musikalversjon av Woody Allens film med samme navn. Cordero ble nominert til en Tony for denne rollen, i kategorien beste mannlige birolle i en musikal. Som sceneskuespiller hadde han også roller i blant annet *[[The Toxic Avenger]]*, *[[Rock of Ages (musikal)|Rock of Ages]]*, *[[Waitress (musikal)|Waitress]]* og *[[A Bronx Tale]]*.

Nick Cordero var også med i to avsnitt av TV-serien *[[Blue Bloods]]*.

I 2017 giftet han seg med skuespilleren Amanda Kloots, som han hadde blitt kjent med da de begge spilte i *Bullets over Broadway* på Broadway.

I april 2020 ble Cordero rammet av covid-19 og ble innlagt på sykehuset Cedars-Sinai Medical Center i Los Angeles. Han fikk behandling i respirator, dialyse og ECMO. Den 18. april måtte man amputere hans høyre ben. Han døde den 5. juli 2020, etter 98 dagers behandling ved sykehuset.

## Referanser


## Eksterne lenker
* 
*
Allen Daviau

**John Allen Daviau** (født 14. juni 1942 i New Orleans i Louisiana i USA, død 15. april 2020 i Los Angeles) var en amerikansk filmkameramann.

## Liv og virke
Daviau ble født i New Orleans, men vokste opp i Los Angeles.

Daviau begynte sin karriere i 1960-årene som kameramann for reklamefilmer for musikere, blant annet for Jimi Hendrix og The Who.

Sent i 1970-årene og tidlig i 1980-årene begynte han å utvide sin virksomhet til fjernsynet og til spillefilmer. Særlig avgjørende var hans samarbeide med regissøren Steven Spielberg. Han var således ansvarlig for kamera i 1982 for *[[E.T. – The Extra-Terrestrial]]*, *[[The Color Purple]]* og *[[Empire of the Sun (film)|Empire of the Sun]]*. Dessuten var Daviau i 1977 kameramann for *2nd Unit* for*[[Close Encounters of the Third Kind]]* og i 1984 for *[[Indiana Jones and the Temple of Doom]]*.

Med Barry Levinson spilte Daviau i familiedramaet ''Avalon'' og i mafiakomedien ''Bugsy''. Daviau ble nominert til Oscar for beste kameraføring for disse samt for sine to filmer med Spielberg, men vant ikke prisen noen av gangene. I 2007 ga American Society of Cinematographers (ASC) ham utmerkelsen *[[ASC Lifetime Achievement Award|Lifetime Achievement Award]]*.

Den 15. april 2020 dldse Daviau i en alder av 77 år i Motion Picture & Television Country House and Hospital av covid-19.

## Filmografi (utvalg)
* 1968: Amblin'
* 1973: The Brothers O’Toole
* 1974: Mother Tiger Mother Tiger
* 1982: E.T. – The Extra-Terrestrial
* 1982: Harry Tracy, Desperado
* 1983: Twilight Zone: The Movie
* 1985: The Falcon and the Snowman
* 1985: The Color Purple
* 1987: Empire of the Sun
* 1987: Harry and the Hendersons
* 1990: Avalon
* 1991: Defending Your Life
* 1991: Bugsy
* 1993: Fearless
* 1995: Congo
* 1999: The Astronaut's Wife
* 2000: The Tigger Movie
* 2004: Van Helsing

## Utmerkelser
**[[Oscar]]**
* 1983: E.T. – The Extra-Terrestrial* – nominering
* 1986: [[The Color Purple]]– nominering
* 1988: [[Empire of the Sun (film)|Empire of the Sun]] – nominering
* 1991: [[Avalon (1990)|Avalon]] – nominering
* 1992: [[Bugsy (film)|Bugsy]] – nominering

*'American Society of Cinematographers'''
* 1988: Empire of the Sun
* 1992: Bugsy
* 2011: Lifetime Achievement Award fra American Society of Cinematographers

## Referanser


## Eksterne lenker
*
Sindh

**Sindh** kan være:

* Sind, en av Pakistans fire provinser
* Sindh (mynde), en hunderase
* Et arkaisk navn på elva Indus
* En sideelv til Ganges.
Giro di Lombardia 1949

**Giro di Lombardia 1949** var et sykkelritt som ble arrangert i regionen Lombardia i Italia i 1949.

## Resultater

## Referanser
Ditlev Wibe

**Ditlev Wibe** (født 8. januar 1751, død 9. september 1834) var en norsk generalkrigskommissær. 

Han var sønn av major ved 1. akershusiske regiment Johan Christian Vibe (d. 1764) og Anne Cathrine, født Pihl (d. 1773). Wibe ble elev ved matematiske skole i Christiania. I årene 1773–77 var han i Rendsborg hvor han deltok i kortlegningsarbeidene for det slesvig-holstenske kanalanlegget.

I 1778 ble han premierløytnant i artilleriet i København, hvor han sammen med sin kollega premierløytnant Johan Jacob Rieck (1749–1801) fulgte forelesninger i astronomi. Etter eksamen heri ble de sendt til Norge for ved hjelp av triangulering å oppmåle landet. Arbeidet pågikk fra 1779 til 1788 under Wibes ledelse. 

I 1788 ble han krigskommissær i Trondhjem, i 1803 sjø- og landkrigskommissær med majors rang, og endelig 1811 fikk han karakter av generalkrigskommissær. 

Han døde i Trondhjem 9. september 1834.

## Referanser
Steno (Eickhoff)

***Steno*** er en skulptur av Gottfred Eickhoff (1902–1982) skapt i årene 1958–63. 

Statuen forestiller naturvitenskapsmannen og anatomen Niels Stensen – også kjent som Nicolaus Steno – poserende i slengkappe, parykk og hatt foran en liggende kvinne. Statuen ble oppstillet i 1966 på Fredrik Bajers Plads foran inngangen til Københavns Universitetsbibliotek Nord. 

## Referanser
Matt Fitzpatrick

**Matthew Thomas Fitzpatrick** (født 1. september 1994 i Sheffield) er en engelsk profesjonell golfspiller, som spiller på Europatouren og den amerikanske PGA-touren.

I 2013 vant han US Amateur Championship, etter å ha slått australske Oliver Goss med 4&3 i finalen, og ble i etterkant rangert som verdens beste amatørgolfspiller.

Fitzpatrick har 8 seire på Europatouren, hvorav 2 av seirene også var del av Asiatouren. 

Han vant sin første PGA-tourseier i US Open Championship 2022.

## Referanser


## Eksterne lenker
*
Hellefjord

**Hellefjord** er ei lita bygd i Hellefjorden nord på Sørøya i Hammerfest kommune, i Finnmark fylke i Norge.

Pr. 30.06.2020 er det 7 bofaste i Hellefjord, og bygda huser hver helg inntil 50 hyttebesøkende, hvorav ca. 40 er aktive året gjennom.

Hellefjord Bygdelag som ble stiftet i 1995, jobber med å ivareta bygdas interesser, og har sørget for at bygdelagets medlemmer kan benytte seg av blant annet grillstue, flytebrygge, kaihus med mer.

Bygdas eneste offentlige kommunikasjon til kommunesenteret er hurtigbåten Sørøysundxpressen (tidl. navn Bygderuta). Sommerstid går det en liten lokal buss til Skarvfjordhamn, via Hønsebyvik, på utsiden av Sørøya som korresponderer med hurtigbåten. Alle biler som kjører på de kommunale veiene mellom Skarfjord og Hellefjord fraktes med hurtigbåten.

Bygda har også et kulturminne fra 1600 tallet, ikke langt fra bygdelagets grillhytte.

## Referanser
Kaptein Sabeltanns Sjørøvernatt

**Kaptein Sabeltanns sjørøvernatt** er en teaterforestilling som ble skrevet av Terje Formoe til oppføring i Kristiansand Dyrepark i 2020. Forestillingen er tilpasset de smittevernreglene som myndighetene innførte i 2020 for å motvirke koronaviruspandemien.

### Forholdsregler grunnet nasjonale tiltak
Grunnet nasjonale tiltak for å begrense smitten av korona ble forestillingen satt opp på tre forskjellige scener: amfiet i *[[Kaptein Sabeltanns verden]]*, amfiet ved Grevens Brygge og amfiet i Kjuttaviga. Tidligere år har alle kveldsforestillingene med *[[Kaptein Sabeltann]]* blitt fremført i Kjuttaviga. Terje Formoe har uttalt til media at *Kaptein Sabeltanns sjørøvernatt* kun vil bli fremført i 2020, og er basert på gamle, kjente og nye sanger fra *Kaptein Sabeltann*-historiene. *Kaptein Sabeltanns sjørøvernatt* erstattet forestillingen ''Kaptein Sabeltann og havets hemmelighet'', som etter planen skulle vært fremført i 2020, men ble utsatt til 2022.

### Rolleliste
* Kaptein Sabeltann - Kyrre Haugen Sydness
* Langemann - Martin Karelius Østensen og Ole Martin Aune Nilsen
* Skalken - Robert Skjærstad
* Benjamin - Dagfinn Tutturen
* Pelle Pirat - Kai Kenneth Hanson og Henrik Eilif Borge
* Pysa Pirat - Frank Ole Sætrang og Yngvar Nilsen Skuland
* Pinky - Sebastian Sjåstad Overå
* Sunniva - Mathea Pedersen Kilane
* Miriam av Gral - Henriette Faye-Schjøll
* Sibylla, Grevinnen av Gral - Sofie Bjerketvedt
* Vandreskuespillere - Louise Tofte Røiri, Mikkel Maanum, Maria Westher, Helene Langseth Solberg, Simen Kristoffer Gustafson Gloppen, Margrét Ólöf Erlendsdottir og Max August Key Graarud

## Referanser
Reckful

**Byron Bernstein** (født 8. mai 1989, død 2. juli 2020), bedre kjent som **Reckful**, var en israelsk-amerikansk Twitch-streamer og tidligere profesjonell E-sport-spiller. I juni 2018 begynte han å produsere podkasten *Tea Time med Byron* med lange intervjuer med kjente gjester i spill- og streamingsamfunnene. Før sin død  jobbet han med samfunnet sitt for å lage et videospill kalt *Everland*. Bernstein er best kjent i spillsamfunnet for sine prestasjoner i *[[World of Warcraft]]* og *[[Asheron ' s Call|Asheron's Call]]*.

## Biografi
Bernstein ble født inn i en jødisk familie. Han hadde to eldre brødre, Guy og Gary. Den eldste, Guy, begikk selvmord i juli 1995. Han har sagt dette hadde en dyp virkning på hans liv og hans påfølgende depresjon.

### Død
Bernstein begikk selvmord 2. juli 2020 i en alder av 31 år.

## Karriere
I *World of Warcraft*, endte han på førsteplass seks sesonger på rad. Han var den første personen til å nå  i vurdering og vant Major League Gamings *World of Warcraft-*turnering i 2010.

I 2011 utga Bernstein spillefilmen *Reckful 3*. Den nådde én million visninger i løpet av en uke (per juli 2020 hadde videoen over fem millioner visninger). Han vant senere WarcraftMovies dyktighets-konkurranse, der spillerne avga sin stemme på årets spiller. I 2012 ble han en utvikler, driftsleder, og konsept-designer hos Feenix, et datamus-selskap. Han opprettet sin YouTube-kanal i oktober 2012 og som sin første video la han ut «Reckful 5 stack Taste for Blood» i november.

I 2017 ble Bernstein rangert som fjerde i *The Gazette Reviews* liste over topp ti rikeste streamere. Han hevdet på å ha en formue på 1,5 millioner dollar og fikk opp til  seere per stream.

Bernstein spilte poker og ble med på 2016 Unibet Open London main event, men ble slått ut tidlig. I november 2017, spilte Bernstein i et poker-veldedighetsarrangement sponset av PokerGO. Turneringen ble vunnet av itsHafu.

## LAN-prestasjoner
### ''World of Warcraft''
* 3. Plass MLG Dallas 2009
* 2. Plass MLG Orlando 2009
* 2. Plass MLG Columbus 2010
* 1. Plass MLG Washington DC 2010

### ''Hearthstone''
* 3.–4. Plass 2013 Innkeeper's Invitational

## Referanser


## Eksterne lenker
*
David Hallström

** Nils David Hallström** (født 15. januar 1988 i Göteborg) er en svenskfødt norsk ishockeyspiller som spiller løper for Trondheimsklubben Nidaros siden 2021.

Fra 2015 til 2021 spilte Hallström for Stjernen i januar 2020 passerte Hallström 200 kamper for Stjernen. Han har spilt i Norge i sin voksne karrière for Tønsberg Vikings, Sparta Sarpsborg, Rosenborg og Frölunda HC i HockeyAllsvenskan. Moderklubben til Hallström er Kållereds SK.

## Referanser


## Eksterne lenker
*
Andreas Rougtvedt Blom

**Andreas Rougtvedt Blom** (født 20. august 1787 i Skien, død 13. august 1851 i Gjerpen) var skipsfører og senere skipsreder i Skien, og eide Lagmannsgården fra 1825. Han var sønn av en av byens ledende kjøpmenn Hans Christophersen Blom og Elisabeth Cathrine Rougtvedt, og ble oppkalt etter morfaren Andreas Rougtvedt. Han startet som skipsfører, bl.a. på Skiensfjordens største skip «Baron Holberg» som var eid av faren og svogeren Didrich von Cappelen. Under Napoleonskrigen ble han tatt til fange av svenskene, men greide å rømme hjem til Skien. Tilbake i Skien etablerte han seg som skipsreder og var en periode blant Skiens rikeste, men tapte etterhvert hele formuen; han klarte såvidt å beholde Lagmannsgården. Da han var skipper på «Baron Holberg» hadde han en tid Knud Ibsen som skipstømmermann; Blom var kjent for å være ganske streng, men skal ha likt Knuds morsomme historier.

## Referanser
Sussex Drive 24

**Sussex Drive 24**, opprinnelig kalt *Gorffwysfa* og vanligvis referert til som **24 Sussex**, er embedsboligen til Canadas statsminister. Bygningen ligger i Sussex Drive i området New Edinburgh i Ottawa i Ontario. Det ble bygget mellom 1866 og 1868 av Joseph Merrill Currier, og har vært den offisielle boligen til Canadas statsminister siden 1951. 24 Sussex er en av to offisielle boliger som er gjort tilgjengelig for statsministeren, eiendommen Harrington Lake i nærheten Gatineau Park er den andre.

Sikkerheten ved 24 Sussex ble styrket etter et attentatforsøk i november 1995 utført av André Dallaire, som vandret rundt på eiendommen i nesten en time før han ble konfrontert utenfor Jean Chrétiens soverom av statsministerens kone, Aline; hun låste døren til soverommet mens Jean holdt vakt med en inuittisk stenutskjæring. Til slutt ble Dallaire pågrepet av Royal Canadian Mounted Police. Blant tiltakene som ble iverksatt etter attentatforsøket var tilførsel av flere vakter og sikkerhetskameraer til husets anneks, samt installasjon av barrierer innenfor hovedporten.

Embedsboligen i Sussex Drive 24 er en stor bygning i kalksten beliggende på 1,6 hektar på sydsiden av Ottawa River, ved siden av den franske ambassaden, og overfor hovedinngangen til Rideau Hall. Huset består av 35 rom fordelt på fire etasjer, inkludert kjeller, koblet sammen av en heis og mange trapper. Kjelleren består av en rekke støttefasiliteter, mens hovedetasjen har spisestue, finstue, kjøkken (som er bemannet av en kjøkkensjef og andre kokker), hovedtrappehall, statsministerens bibliotek, og et solarium. Andre etasje er først og fremst soverom, inkludert hovedsoverom, samt et familierom og kontoret for statsministerens ektefelle. Den tredje etasjen inneholder ytterligere soverom og et privat kontor for statsministeren.

## Referanser
Tor Inge Hjemdal

**Tor Inge Hjemdal** (født 1973) er en norsk arkitekt. Han har vært administrerende direktør for Design og arkitektur Norge, DOGA siden januar 2018.

Hjemdal var i perioden 2016–2017 direktør for design- og arkitekturavdelingen ved DOGA. Han kom fra stillingen som fagsjef ved Norske arkitekters landsforbund. Sammen med Anders Melsom og Joana Sa Lima grunnla og drev han det skandinaviske arkitekturtidsskriftet CONDITIONS fra 2008 til 2014. Han har vært med-kurator for Oslo arkitekturtriennale i 2010. Fra 2004 til 2010 var han prosjektleder for arkitektkontoret A-lab, og fra 2000 til 2004 arbeidet han ved arkitektkontoret Lund + Slaatto.

Hjemdal er utdannet sivilarkitekt ved Fakultet for arkitektur og design ved NTNU.

Tor Inge Hjemdal har flere styre- og juryverv og i 2025 ble Hjemdal oppnevnt som styreleder av Den Nasjonale Filmkommisjonen av Norsk Filminstitutt.  

Hjemdal har undervist og vært sensor ved flere studiesteder nasjonalt og internasjonalt, samt mottatt flere utmerkelser og stipender, blant annet statens kunstnerstipend for arbeidet med *CONDITIONS.* Han har også vært representert ved Venezia arkitekturbiennale i 2010 og 2012, i 2010 som «artist in residence».

## Referanser
Skrivekrampe

**Skrivekrampe** er en betegnelse på et symptom hos personer med muskelspenninger forårsaket av arbeid som krever presis fingerkontroll, f.eks. skrivearbeid. I eldre tid der skriveredskaper var dårligere og mer fysisk krevende å bruke, og der også ergonomiske arbeidsforhold, arbeidstidsregulering og belysning var dårligere, var skrivekrampe et vanlig symptom hos personer som arbeidet på kontorer med mye skrivearbeid.

## Referanser
Fylkesvei 4222

**Fylkesvei 4222** går mellom Ådneram og Brendaneset i Sirdal kommune.

Frem til 2019 var veien del av fylkesvei 975 (Vest-Agder).

## Kommuner og knutepunkter

*Endepunkt Ådneram

## Referanser




## Eksterne lenker
* Vegvesenets vegkart 
*
Mark Van Guilder

**Mark David Van Guilder** (født 17. januar 1984 Roseville, Minnesota) er en amerikansk profesjonell ishockeyspiller. Han spiller for EHC Visp i National League B. Han har tidligere spilt med Nashville Predators i National Hockey League (NHL) og Milwaukee Admirals fra American Hockey League (AHL). I Norge har Guilder spilt for Stavanger Oilers.

## Referanser


## Eksterne lenker
*
Arild Halvorsen

**Arild Halvorsen** (født 1. mars 1968) er prosjektsjef og ansvarlig produsent i TV-produksjonsselskapet Fabelaktiv as på Hamar. Han har utviklet og produsert en rekke TV-programmer, og i 2013 mottok han prisen International EMMY Kids Award på vegne av Fabelaktiv for TV-serien *[[Energikampen]]*, som ble vist på NRK i perioden 2001–2014.

## Referanser


## Eksterne lenker
*
Veikkausliiga 2020

**[[Veikkausliiga]] 2020** var den 90. sesongen på det øverste nivået i fotball for menn i Finland.  var regjerende mester.  vant ligaen foran  og 

## Format
I utgangspunktet skulle det først spilles 22 serierunder der hvert lag spiller én hjemme- og bortekamp mot hvert lag for deretter å dele ligaen i to der topp 6 og bunn 6 spiller ytterligere fem serierunder slik at hvert lag skulle spille totalt 27 serierunder. Den 28. oktober ble det bestemt at ligaen avsluttes etter 22 serierunder.

## Tabellen

## Resultattabell

## Kvalifisering til [[Veikkausliiga 2021]]

## Referanser
Tor Iversen

**Tor Iversen** (født  1952) er en norsk samfunns- og helseøkonom. Han er professor ved Institutt for helse og samfunn ved Universitetet i Oslo. Iversen er utdannet ved Økonomisk institutt ved Universitetet i Oslo, hvor han ble cand.oecon. i 1978 og tok doktorgraden i samfunnsøkonomi i 1993.

Iversen var en av initiativtakerne til Helseøkonomisk Forskningsprogram ved Universitetet i Oslo (HERO)og er fra 2006 forskningsleder for HERO.

Iversen har hatt forskningsopphold ved University of York, England og vært gjesteforsker ved University of California, Berkeley (School of Public Health) to perioder (1999-2000, 2005-2006) og ved University of Melbourne (2019).

Per juli 2020 er Iversen medlem av redaksjonsrådet i International Journal of Health Economics and Management.

## Publikasjoner
* Wang, Jian; Hennig-Schmidt, Heike; Iversen, Tor & Godager, Geir (2020). Are patient-regarding preferences stable? Evidence from a laboratory experiment with physicians and medical students from different countries. *European Economic Review.* ISSN 0014-2921. . doi: https://doi.org/10.1016/j.euroecorev.2020.103411
*Iversen, Tor & Häkkinen, Unto (2018). Comparative treatment costs for patients with acute myocardial infarction between Finland and Norway. *Nordic Journal of Health Economics*.  ISSN 1892-9729.  6(2), s 58- 79
*Iversen, Tor & Sommeno, Tigist Woldetsadik (2018). How social capital arises in areas, In Sherman Folland & Eric Nauenberg (ed.),  *Elgar Companion to Social Capital and Health.*  Edward Elgar Publishing.  ISBN 9781785360701.  Chapter 4.
*Karlsson, Martin; Iversen, Tor & Øien, Henning (2018). Aging and Health Care Costs, In Jonathan Hamilton (ed.), *Oxford Research Encyclopedias: Economics and Finance.* Oxford University Press.  ISBN 9780190625979

## Referanser


## Eksterne lenker
* Personprofil ved Universitetet i Oslo
Oddvar Kaarbøe

**Oddvar Martin Kaarbøe** (født 16. mai 1969) er en norsk samfunnsøkonom som forsker på helseøkonomi. Han har et delt professorat i helseøkonomi mellom Institutt for Økonomi og Institutt for global helse og samfunnsmedisin, begge ved Universitetet i Bergen.

Kaarbøe er utdannet ved Institutt for økonomi ved Universitetet i Bergen, hvor han ble cand.polit. i 1994 og tok doktorgraden i 2000.  

## Referanser


## Eksterne lenker
* Personprofil ved Universitetet i Bergen
Finn Brodahl

**Finn Brodahl** (født 8. desember 1898 i Stavanger, død 1. januar 1962) i samme by, var ordfører i Stavanger i 1954 for partiet Høyre.Allerede fra 1918 arbeidet han aktivt for partiet. 

Hans valgstatistikk for Høyre er som følger:

Kommunevalg 1934: varamedlem i Stavanger bystyre 1935-1937

Kommunevalg 1937: medlem i Stavanger bystyre 1938-1940

Kommunevalg 1945: varamedlem i Stavanger bystyre 1946-1947

Kommunevalg 1947: medlem i Stavanger bystyre 1948-1951

Kommunevalg 1951: medlem i Stavanger bystyre 1952-1955  : ordfører 1954, varaordfører 1955

Kommunevalg 1955: medlem i Stavanger bystyre 1956-1958

Ved valget på ordfører for 1954 oppnådde han stemmelikhet med Magnus Karlson og vant ordførervervet ved loddtrekning. Brodahl var for øvrig den første ordføreren i Stavanger som bar ordførerkjedet. I 1955 ble han etterfulgt av Ragnvald Ribsskog, og han ble valgt til varaordfører. Han var spesielt interessert i boligspørsmål i forbindelse med bolignøden som steg dramatisk etter krigen. Siden ble han formann i rekvisisjonsnemda, boligstyret og boligplannemda i Stavanger.
I 1958 gikk han ut av kommunalpolitikken, da han overtok stillingen som kst. finansrådmann i Stavanger etter Andreas Cappelen som ble statsråd. Han fikk denne stillingen av et enstemmig Stavanger bystyre. 

Det var innen idrettsbevegelsen Brodahl først fikk prøvd sine administrative evner. Han var i 1912
blitt medlem i Viking Fotballklubb, og hadde siden mange administrative verv i klubben. Han tok dommerkurs og debuterte som kretsdommer i 1919. Senere ble han formann i Rogaland Fotballkrets. 

Han virket som journalist i Stavangeren og senere som disponent fra 1940. 

Han ble finansrådmann den 18. september 1958, og hadde denne stillingen til han døde hastig på nyttårsdagen 1962 - like etter han hadde vært på ordførerens nyttårsmottakelse på Ledaal.

 

## Referanser
Register for eksepsjonelle sykdomsforløp (RESF)

**Register for eksepsjonelle sykdomsforløp (RESF)** er et skandinavisk register med opplysninger fra personer som har opplevd et sykdomsforløp som de knytter til bruk av alternativ behandling. Datainnsamlingen startet i 2005 og ble avsluttet 31.12.2020. 

Registeret er en del av NAFKAM. Gjennom RESF har NAFKAM samlet historier fra pasienter som selv mener å ha opplevd et uvanlig (godt eller dårlig) sykdomsforløp, og som mener dette skyldes bruk av alternativ behandling. Sykdomsforløpene har ikke måttet være medisinsk eksepsjonelle for å registreres. Et av kravene for å bli regnet som et medisinsk eksepsjonelt er at det er mindre enn èn prosent sannsynlighet for at forløpet har kunnet forklares ut fra skolemedisinsk behandling. 

Fram til 2021 inngikk nye pasientrapporter til registeret også i utførelsen av oppdraget om overvåkning av behandlingsmarkedet, ved at NAFKAM rutinemessig varslet Helsedirektoratet og Helsetilsynet (lokalt og sentralt) om *mulig risiko* dersom det til RESF ble innrapportert 

* tre negative forløp av en kronisk sykdom hvor samme behandling var brukt for samme tilstand, eller
* ett negativt forløp av en alvorlig/livstruende sykdom.

Ved avslutningen av datainnsamlingen hadde RESF registrert rundt 550 sykdomsforløp fra Danmark, Sverige og Norge. På bakgrunn av disse pasienthistoriene har det blitt publisert en rekke rapporter og vitenskapelige studier, en bok, samt en doktorgradsavhandling. All informasjon som har blitt gitt i tilknytning til RESF, er taushetsbelagt, og det skriftlige materialet oppbevares nedlåst. 

Forskere kan etter søknad be om å få bruke materialet i RESF som datagrunnlag.

## Referanser
NorthConnect

**NorthConnect** var en planlagt 650 kilometer lang høyspent likestrømsoverføring (HVDC) på  MW mellom Skottland i Storbritannia og Norge.

Det ble sendt inn søknad om anleggskonsesjon i januar 2018.

I desember 2021 bekreftet finansminister Trygve Slagsvold Vedum at det ikke vil bli gitt konsesjon til prosjektet.

## Referanser


## Eksterne lenker
*  Offisielt nettsted
2. serierunde i OBOS-ligaen 2020

**2. runde i [[OBOS-ligaen 2020]]** startet mandag 6. juli 2020, og avsluttet med  &ndash;  tirsdag 7. juli.

} &ndash; 
|-
| Laveste tilskuertall:
|   &ndash; 
|-
| Gule kort:
| 29
|-
| Utvisninger:
| 0
|-
|}









## Kampfakta
**Mandag 6. juli**







**Tirsdag 7. juli**


## Referanser
Eline Aas

**Eline Aas** (født 4. mars 1972) er en norsk samfunns- og helseøkonom. Hun er professor ved Institutt for helse og samfunn ved Universitetet i Oslo.

Aas kommer fra Kirkenær i Grue kommune. Hun ble cand.polit. i 1998 ved Økonomisk institutt ved Universitetet i Oslo. I 2008 tok hun doktorgraden (dr.polit.) i samfunnsøkonomi samme sted.

Aas forsker blant annet på sosial ulikhet i kreftomsorgen, beregning av behandlingskostnader og økonomisk evaluering av tiltak i helsesektoren.

Aas leder per 2020 prosjektet PRECISE, som i 2019 ble tildelt en million euro. Målsetningen i prosjektet er å utvikle helseøkonomiske metoder for bedre å kunne håndtere usikkerheten i persontilpasset medisin.

## Publikasjoner (utvalg)
*Aas, Eline; Burger, Emily & Pedersen, Kine (2019). Economic Evaluation of Medical Screening, In Jonathan H. Hamilton (ed.),  *Oxford Research Encyclopedias: Economics and Finance.*  Oxford University Press.  ISBN 9780190625979.
*Aas, Eline; Iversen, Tor; Holt, Tonje; Ormhaug, Silje Mørup & Jensen, Tine Kristin (2019). Cost-Effectiveness Analysis of Trauma-Focused Cognitive Behavioral Therapy: A Randomized Control Trial among Norwegian Youth. *Journal of Clinical Child & Adolescent Psychology.*  ISSN 1537-4416.  48(1), s S298- S311 . doi: 10.1080/15374416.2018.1463535
* Edwards, Christina Hansen; Aas, Eline & Kinge, Jonas Minet (2019). Body mass index and lifetime healthcare utilization. *BMC Health Services Research*.  ISSN 1472-6963.  19, s 1- 10 . doi: 10.1186/s12913-019-4577-0
*Aas, Eline; Iversen, Tor & Hoff, Geir (2017). The effect of education on health behavior after screening for colorectal cancer., In Kristian Bolin (ed.),  Human Capital and Health Behavior. *Advances in Health Economics and Health Services Research.*  Emerald Group Publishing.  ISBN 978-1-78635-466-2.  Part IV Information and health behavior.  s 207 - 242
*Aas, Eline (2014). Policy implications, In Sherman Folland & Lorenzo Rocco (ed.),  *The Economics of Social Capital and Health.*  World Scientific.  ISBN 978-981429339-6.  Chapter 10.  s 203 - 217
*Aas, Eline; Alstadsæter, Annette & Feiring, Eli (2013). Does Healthcare Moderate the Impact of Socioeconomic Status on Self-rated Health?. *Journal of Clinical Research & Bioethics.*  ISSN 2155-9627.  5(1) . doi: 10.4172/2155-9627.1000169
*Aas, Eline (2012). Hvordan vurdere om screening er et godt forebyggende tiltak?, I: Hans Olav Melberg & Lars Erik Kjekshus (red.),  *Fremtidens Helse-Norge.*  Fagbokforlaget.  ISBN 9788245012088.  Del 3.  s 205 - 226
*Hektoen, Liv Faksvåg; Aas, Eline & Lurås, Hilde (2009). Cost-effectiveness in fall prevention for older women. *Scandinavian Journal of Public Health*.  ISSN 1403-4948.  37(6), s 584- 589 . doi: 10.1177/1403494809341093

## Referanser


## Eksterne lenker
* Personprofil ved Universitetet i Oslo
Jean-Louis-Ernest Meissonier

**Jean-Louis-Ernest Meissonier** (; * født i Lyon den 21. februar 1815, † død i Paris den 31. januar 1891) var en fransk kunstmaler og skulptør, bl.a. kjent for sine historiemalerier fra Napoleonskrigene.

## Biografi
Ernest Meissonier kom som ung kunststudent til Paris, og gjorde seg straks bemerket, da han for å tjene til livets opphold måtte påta seg illustrasjonsjobber. Han var for en stor del selvlært og følte seg sterkt tiltrukket av de gamle hollandske mestres bilder i Louvre. Han var ikke det minste opptatt av striden som pågikk mellom klassisk og romantisk kunst, og gikk på mange måter sin egen vei. Meissonier utviste også en skarp iakttakerevne, og utførte treffsikre skisser, som gjorde at han ble omtalt som de en av samtidens beste tegnere.

Som maler debuterte han i 1834 med *Borgere i Zaandam* på besøk hos borgermesteren som hovedverk, fulgt av en serie situasjonsbilder i små format av figurer ikledd 15-, 16- eller 1700-talls drakter, plassert i en miljøkontekst med god tidskoloritt.

Den norske kunstmaleren August Schneider (1842-1873) var en entusiastisk elev av Ernest Meissonier på Kunstakademiet i Antwerpen, hvor han fikk undervise under den fransk-preussiske krig i 1871-1872.

## Referanser


## Kilder
*
Malcolm Langford

**Malcolm Langford** (født 1972 i Australia) er en australsk professor i rettsvitenskap ved Universitetet i Oslo. Langford er professor i offentlig og internasjonal rett. Han er utdannet jurist og samfunnsviter, med doktorgrad i internasjonal rett, og har vært professor ved universitetet siden 2015.

Langford har særlig gjort seg bemerket for sitt arbeid med undervisningen ved juridisk fakultet. Han har innført nye lærings- og studieformer som innebærer mer praktisk og digital retting av det tradisjonelt teoritunge jusstudiet. Arbeidet har blitt formalisert gjennom Center for Experiential Legal Learning (CELL), der Langford er direktør sammen med student og vitenskapelig assistent Johanne Maria Rohde Larsen. Senteret har status som Senter for fremragende utdanning (SFU) gjennom NOKUT.

For sitt arbeid har Langford mottatt både UiOs undervisningspris og Studentparlamentets undervisningspris.

Langford er gift med historieprofessor Eirinn Larsen. Han snakker og underviser på både engelsk og norsk.

## Referanser


## Kilder
* https://khrono.no/malcolm-langford-far-undervisningspris/495382
* https://universitas.no/sak/66048/jusprofessor-ble-sjokkert-over-undervisningen-pa-f/
Rid for livet

***Rid for livet*** (originaltittel: *Run for Cover*) er en amerikansk westernfilm fra 1955 regissert av Nicholas Ray med James Cagney, Viveca Lindfors, John Derek, og Jean Hersholt i hovedrollene.

## Handlingsreferat
Ved et vannhull møter Matt Dow en ung cowboy Davey Bishop for første gang. De bytter på å skyte mot en hauk, når et tog som nylig er blitt ranet kjører forbi. De tog-ansatte misforstår all skytingen deres for et nytt angrep fra tog-ranere, så de ansatte på toget kaster en pose med penger mot de to mennene. Men Dow og Bishop velger å reise direkte til nærmeste by i området for å returnere alle pengene, men de blir tatt i bakhold før de kommer frem dit. Biskop blir skadd i konflikten, og kommer seg til en lokal gård bebodd av Swenson-familien for å få behandling. Vel tilbake i byen på det lokale lensmannskontoret, konfronterer Dow tog-ansatte og forklarer hva som egentlig skjedde.

Dow reiser deretter ut til Swenson-gården for å møte Bishop igjen, og blir ønsket velkommen av Helga Swenson og hennes far. Dow aksepterer deretter en jobb som sheriff for området, og gir Bishop jobben som assisterende sheriff. Dow begynner også å tilbringe mer og mer tid sammen med Helga, og ønsker snart å gifte seg med henne. Men en forbryter ved navn Morgan og en annen kriminell blir oppdaget på når de planlegger et bank-ran. Den andre mannen blir raskt tatt til fange, men Morgan kommer seg unna. Dow etterlater den arresterte mannen sammen med Bishop, og forsøker å følge etter Morgan på egen hånd. Men Morgan kommer seg unna. Sammen med ett par andre forbrytere, inkludert en som kaller seg for Gentry, kommer de snart tilbake for å rane byens bank og dreper Helgas far når de forsøker å flykte. Gentry kjenner også igjen Dow, noe som får innbyggerne i byen til å bekymre seg over at Dow kan ha vært med på ranet.

## Medvirkende
*James Cagney - Matt Dow
*Viveca Lindfors - Helga Swenson
*John Derek - Davey Bishop
*Jean Hersholt - Mr. Swenson
*Grant Withers - Gentry
*Jack Lambert - Larsen
*Ernest Borgnine - Morgan

## Referanser


## Eksterne lenker
*
Hipp hipp hipp Hurra!

***Hipp hipp hipp Hurra!*** er et musikkverk med tekst og komposisjon av Tore Magnus Pettersson. 

Verket ble skrevet da Pettersson ble bedt om å holde 17. mai-talen ved Tenor skole i Indre Østfold kommune i 1985. Urfremførelsen var enkel: Gitar og sang ved opphaveren selv og med spontan deltagelse fra forsamlingen i refrenget. 

I 1986 skrev Petterson et større arrangement til *Hipp hipp hipp Hurra!*, hvor komposisjonen illuderer et janitsjarorkester med følgende instrumenter: fløyte, klarinet, 1. trompet, 2. trompet, trombone, tuba, slagverk, foruten sangsolist og kor. 

Med Petterson som dirigent, gjorde NRK opptak av verket i mai 1986. Og *Hipp hipp hipp Hurra!* ble første gang kringkastet natt til 17. mai 1986 i NRK's radioprogram Borgulfsen.  

Da det ble klart at nasjonaldagsfeiringen 2020 ikke ville bli gjennomført på tradisjonell måte på grunn av koronapandemien, friga NRK verket for allmennheten.

Til nasjonaldagsfeiringen i 2021 ble en ny og mer energisk versjon utgitt. Oslo kommune valgte å bruke denne versjonen til å fronte hovedstadens digitale «17. mai-program 2021».   

## Teksten
I teksten til *Hipp hipp hipp Hurra!* beskriver Pettersson det historiske forløpet av Norges nasjonaldagsfeiring fra 1814 og frem mot vår tid. Til avslutning bringer teksten frem en visjon om verdensomspennende fred og fordragelighet.

## Referanser


## Eksterne lenker
*
Antônio Bivar

**Antônio Bivar Battistetti Lima**, kjent som **Antônio Bivar**, (født 25. april 1939 i São Paulo i Brasil, død 5. juli 2020 samme sted) var en brasiliansk forfatter av beat-generasjonen og dramatiker.

## Liv og virke
Bivar flyttet fra fødebyen og til Ribeirão Preto i tenårene og arbeidet etterhvert som kontorassistent og kontorbud. Da han var 21 år gammel begynte han ved Conservatório Nacional de Teatro i Rio de Janeiro og studerte scenekunst.

I 1968 bidro hans teaterstykker *Cordélia Brasil* og *Abre a janela e deixa entrar o ar puro e o sol da manhã* til at han vant Moliére-prisen som beste dramaforfatter.

Mellom 1970 og 1972 reiste Bivar for det meste rundt i utlandet, på grunn av den brasilianske militærregjeringen. Han opplevde tilblivelsen av punk-subkulturen i London og ble fascinert av bevegelsen.

I 1980-årene begynte han å skrive bøker. Hans favorittsjangere var biografier og memoarer, og hans favorittemner var teater, punkkultur og beatnikbevegelsen.

I 1982 organiserte Bivar O Começo do Fim do Mundo, Brasils første punkfestival, som fant sted i hans fødeby São Paulo.

Den 5. juli 2020 døde Bivar i São Paulo i en alder av 81 år, av covid-19.

## Bibliografi
* *[[Simone de Beauvoir]], pare de fumar, siga o exemplo de Gildinha Saraiva e comece a trabalhar*, teaterstykke, 1964
* *Cordélia Brasil*, teaterstykke, 1967
* *Abre a janela e deixa entrar o ar puro e o sol da manhã*, teaterstykke, 1968
* *O cão siamês*, teaterstykke, 1969
* *A passagem da rainha*, teaterstykke, 1969
* *Longe daqui, aqui mesmo*, teaterstykke, 1971
* *Alzira Power*, teaterstykke, 1973
* *Gente fina é outra coisa*, teaterstykke, 1976
* *Quarteto*, teaterstykke, 1976
* *O que é punk*, 1982
* *A passagem da rainha*, teaterstykke, 1984
* *[[James Dean]]*, biografi, 1984
* *Verdes vales do fim do mundo*, memoarer, 1985
* *Alice, que delícia!*, teaterstykke, 1987
* *Chic-a-boom*, 1991
* *Longe daqui, aqui mesmo*, memoarer/reise, 1995
* *A três primeiras peças, 2002
* *Yolanda*, biografi, 2004
* *Jack Kerouac: o rei dos beatniks*, biografi, 2005
* *Bivar na corte de Bloomsbury*, 2005
* *Histórias do Brasil Para Teatro*, 2007
* *Contos atrevidos*, 2009
* *O Teatro de Antônio Bivar/As Três Primeiras peças*, 2010
* *Mundo adentro vida afora*, memoarer, 2014
* *Aos quatro ventos*, biografi, 2016
* *Punk*, 2018
* *Perseverança'', 2019

## Referanser


## Eksterne lenker
* 
*
Minna Hollanti

**Minna Hollanti** (født 6. februar 2001) er en finsk friidrettsutøver, som konkurrerer i spydkast.

## Idrettsresultater
Hollanti kom på fjerdeplass i J16-klassen under det finske ungdomsmesterskapet i 2017. Hun kom på niendeplass under U18-EM i friidrett 2018, og på ellevteplass under Sommer-EYOF 2019. 

I 2019 deltok hun i U20-EM i friidrett, men fikk 17. beste resultat i kvalifiseringen, og nådde dermed ikke finalerunden. Under det finske mesterskapet i friidrett i august 2019 kom hun på 12.-plass i kvalifiseringen. Hun vant spydkast under Nordisk juniormesterskap i friidrett 2019, og kom på andreplass i det finske juniormesterskapet. 

## Referanser


## Eksterne lenker
*